
Referat fra styremøte i Kulturalliansen 17. februar 2021



Tidspunkt:	Onsdag 17. februar, kl 12:00-14:00
Sted:		Digitalt
Til stede:  	Karl Ole Midtbø, Kjærsti Gangsø, Kai Roger Vatne, Tone Østerdal (deltok 
første halvtimen), Joachim Svendsrød, Siri Relling, Marianne Ween
Referent:	Kaja Langø Aasmoe




Agenda 

Sak 9/2021	Godkjenning av innkalling og saksliste
Sak 10/2021	Godkjenning av protokoll fra møtet 11. januar
Sak 11/2021	Orienteringssak - presentasjon av ny prosjektleder / daglig leder
Sak 12/2021	Kartlegging av kulturlokaler
Sak 13/2021	Handlingsplan 2021-2022
Sak 14/2021	Årsmelding 2020
Sak 15/2021	Årsregnskap 2020
Sak 16/2021	Søknad til Kulturdepartementet til statsbudsjettet for 2022
Sak 17/2021	Årsmøtet 14. april
Sak 18/2021	Kulturytring Drammen






Saksframlegg

Sak 9/2021	Godkjenning av innkalling og saksliste
Ingen merknad til innkalling eller saksliste.

Vedtak: Innkalling og saksliste godkjennes


Sak 10/2021	Godkjenning av protokoll fra møtet 11. januar
Forslag til protokoll var utsendt og lagt i Google Disk før møtet.

Vedtak: Protokoll fra møtet 11.01.21 godkjennes.

Sak 11/2021	Orienteringssak - presentasjon av ny prosjektleder / daglig leder
Ny daglig leder / prosjektleder Marianne Ween deltok på møtet, og presenterte seg for styret. Marianne starter i stillingen 1. mai og ser fram til det! Kontorplass blir sannsynligvis enten hos Norsk musikkråd eller i Øvre Slottsgate 2b med blant annet NU. Kaja er ferdig i sin stilling 1. april, og Kulturalliansen går dermed en måned uten ansatt.

Vedtak: Styret tar orienteringen til etterretning og gleder seg til Marianne starter opp. Kaja følger opp dialog om kontorplass. 


Sak 12/2021	Kartlegging av kulturlokaler
Kaja sendte ut utkast til pilotkommunerapporten til styret i forkant av møtet, som hun samarbeider med Åsmund om. Styret kom med innspill og tilbakemeldinger. 

Vedtak: Styret tar orienteringen til etterretning, og Kaja tar med seg tilbakemeldingene hun fikk. Saken tas opp på neste styremøtet, og Kaja sender neste utkast så snart det er klart.


Sak 13/2021	Handlingsplan 2021-2022
Styret tok en diskusjon rundt revisjon av handlingsplanen, også i lys av det man fant ut på workshopen i Vågå i september. Arbeid med etablering av kulturråd, passe på kulturfrivilligheten i kjølvannet av pandemien og fokus på viktigheten av kultur for voksne dras fram som aktuelle punkter. Styret peker på at planen kan være en retning, og at Marianne kan konkretisere denne senere.

Vedtak: Kjærsti, Kaja og Marianne lager utkast til handlingsplan som behandles på neste styremøte. Denne henger sammen med søknaden til Kulturdepartementet. 


Sak 14/2021	Årsmelding 2020
Kjærsti og Kaja jobber med årsmeldingen, men rakk ikke ferdigstille denne før møtet.

Vedtak: Kjærsti og Kaja fortsetter arbeidet med årsmeldingen, og sender forslag til styret når den er klar.


Sak 15/2021	Årsregnskap 2020
Kai Roger gikk gjennom årsregnskapet for 2020. Styret diskuterte muligheten for å ha et rammebudsjett i bunnen framover, som en forankring man kan jobbe ut i fra.

Vedtak: Styret ønsker å legge fram rammebudsjett for 2022 og 2023 til godkjenning på årsmøtet. Kai Roger, Kjærsti og Marianne lager utkast.


Sak 16/2021	Søknad til Kulturdepartementet til statsbudsjettet for 2022
Kjærsti er i gang med utarbeidelse av søknaden. Styret diskuterte aktuelle nye satsinger som kan innlemmes i denne. I tillegg til kartleggingen dras et forprosjekt om hvordan kulturråd fungerer og kan fungere fram som et aktuelt satsingsområde.

Vedtak: Styret mener det er behov for kunnskap om lokale kulturråd, og ønsker å begrunne dette som et nytt tiltak. Kjærsti, Kaja og Marianne skriver ferdig søknaden i tråd med diskusjonen på møtet. Det “optimistiske budsjettet 2021” legges til grunn for søknaden.


Sak 17/2021	Årsmøtet 14. april
Innkalling til årsmøtet er sendt til medlemmene, og valgkomiteen er i gang med sitt arbeid. Styret tok en diskusjon rundt et eventuelt tilleggsprogram, og om statsråden skal inviteres til å gi en hilsen.

Vedtak: Styret ønsker å invitere statsråden, Kaja formulerer invitasjon. Styret ønsker ikke tilleggsprogram utover dette og fremlegg av kartleggingsrapporten. Endelig avgjørelse rundt hvorvidt møtet blir fysisk eller digitalt tas på neste styremøte.


Sak 18/2021	Kulturytring Drammen
Kulturalliansen er medarrangør på to arrangement på Kulturytring Drammen i juni: ett om lokaler med Kulturrom/Norske kulturhus, og ett om opplæringens betydning for kulturfrivilligheten med Vofo. Hovedansvaret ligger hos Kulturrom og Vofo, siden Kulturalliansen har begrenset med ressurser i vår. Styret diskuterte om Kulturalliansen skal ha stand i tillegg, for å feks. rekruttere nye medlemmer.  

Vedtak: Styret mener det kan bli mye arbeid å ha stand på Kulturytring Drammen. Kaja sjekker først hvor mange som er påmeldt før en avgjørelse tas.

